CELEX: 32011R0809
Language: ro
Date: 2011-08-11 00:00:00
Title: Regulamentul de punere în aplicare (UE) nr. 809/2011 al Comisiei din 11 august 2011 de modificare a Regulamentului (CE) nr. 2074/2005 în ceea ce privește documentele care însoțesc produsele pescărești congelate, importate direct de pe o navă frigorifică  Text cu relevanță pentru SEE

12.8.2011   
            
            
               RO
            
            
               Jurnalul Oficial al Uniunii Europene
            
            
               L 207/1
            
         REGULAMENTUL DE PUNERE ÎN APLICARE (UE) NR. 809/2011 AL COMISIEI
   din 11 august 2011
   de modificare a Regulamentului (CE) nr. 2074/2005 în ceea ce privește documentele care însoțesc produsele pescărești congelate, importate direct de pe o navă frigorifică
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 9, al doilea paragraf,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 16, al doilea paragraf,
   întrucât:
   
               (1)
            
            
               Regulamentul (CE) nr. 853/2004 prevede, printre altele, că operatorii din sectorul alimentar care importă produse de origine animală din țări terțe trebuie să se asigure că importurile au loc doar dacă sunt respectate cerințele menționate la articolul 14 din Regulamentul (CE) nr. 854/2004.
            
         
               (2)
            
            
               Articolul 14 din Regulamentul (CE) nr. 854/2004 prevede că, în cazul în care sunt importate în Uniune, loturile de produse de origine animală trebuie să fie însoțite de un document care îndeplinește anumite cerințe. Cu toate acestea, articolul 15 alineatul (3) din regulamentul respectiv prevede că, în cazul în care produsele pescărești sunt importate, printre altele, direct de pe o navă frigorifică, documentul respectiv poate fi înlocuit de un document semnat de către căpitan.
            
         
               (3)
            
            
               Regulamentul (CE) nr. 2074/2005 al Comisiei din 5 decembrie 2005 de stabilire a măsurilor de aplicare privind anumite produse reglementate de Regulamentul (CE) nr. 853/2004 al Parlamentului European și al Consiliului și organizarea unor controale oficiale prevăzute de Regulamentele (CE) nr. 854/2004 al Parlamentului European și al Consiliului și (CE) nr. 882/2004 al Parlamentului European și al Consiliului, de derogare de la Regulamentul (CE) nr. 852/2004 al Parlamentului European și al Consiliului și de modificare a Regulamentelor (CE) nr. 853/2004 și (CE) nr. 854/2004 (3) stabilește modele de certificate de sănătate animală, inclusiv unul pentru importurile de produse pescărești, în Anexa sa VI.
            
         
               (4)
            
            
               Statele membre și organizațiile părților interesate au solicitat Comisiei să stabilească un model de document care trebuie să fie semnat de căpitan, pentru a armoniza informațiile cerute și procedurile aplicate în cazul produselor pescărești congelate care sunt importate în Uniune direct de pe o navă frigorifică.
            
         
               (5)
            
            
               Modelul de document care trebuie să fie semnat de căpitan trebuie să facă referire în mod specific la dispozițiile relevante privind manipularea produselor pescărești, menționate în secțiunea VIII din Anexa III la Regulamentul (CE) nr. 853/2004, la bordul navelor frigorifice. Modelul de document trebuie, de asemenea, să fie compatibil cu sistemul electronic destinat schimbului de certificate de sănătate animală și documente de import între autoritățile naționale competente în ceea ce privește problemele sanitare legate de animalele vii și produsele de origine animală (TRACES).
            
         
               (6)
            
            
               Prin urmare, în cazul produselor pescărești importate în Uniune direct de pe o navă frigorifică, este necesar să se stabilească un model de document armonizat care trebuie să fie semnat de căpitan. Regulamentul (CE) nr. 2074/2005 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2074/2005 se modifică după cum urmează:
   
               (1)
            
            
               Articolul 6 se înlocuiește cu următorul text:
               „Articolul 6
               Modele de certificate de sănătate animală și documente pentru importurile de anumite produse de origine animală în sensul Regulamentelor (CE) nr. 853/2004 și 854/2004
               1.   Modelele de certificate de sănătate animală și documente menționate la articolul 6 alineatul (1) litera (d) din Regulamentul (CE) nr. 853/2004, care trebuie să fie utilizate la importul produselor de origine animală care figurează la anexa VI la prezentul regulament, sunt prevăzute în respectiva anexă.
               2.   Modelul de document care trebuie să fie semnat de căpitan, care poate înlocui documentul solicitat în temeiul articolului 14 din Regulamentul (CE) nr. 854/2004 în cazul în care produsele pescărești congelate sunt importate direct de pe o navă frigorifică, după cum se prevede la articolul 15 alineatul (3) din regulamentul respectiv, este stabilit în Anexa VI la prezentul regulament.”
            
         
               (2)
            
            
               Anexa VI se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 aprilie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 30.4.2004, p. 55.
   
      (2)  JO L 139, 30.4.2004, p. 206.
   
      (3)  JO L 338, 22.12.2005, p. 27.
   
      ANEXĂ
      Anexa VI la Regulamentul (CE) nr. 2074/2005 se modifică după cum urmează:
      
                  (1)
               
               
                  Titlul Anexei VI și secțiunile I-VI se înlocuiesc cu următorul text:
                  „MODELE DE CERTIFICATE DE SĂNĂTATE ȘI DOCUMENTE PENTRU IMPORTURILE DE ANUMITE PRODUSE DE ORIGINE ANIMALĂ
                  
                  SECȚIUNEA I
                  
                     CAPITOLUL I
                  
                  
                     PULPE DE BROASCĂ ȘI MELCI
                  
                  Certificatele de sănătate animală menționate la articolul 6 alineatul (1) litera (d) din Regulamentul (CE) nr. 853/2004, întocmite pentru importurile de pulpe de broască și melci, sunt conforme cu modelele prezentate în partea A, respectiv partea B din apendicele I la prezenta anexă.
                  
                     CAPITOLUL II
                  
                  
                     GELATINĂ
                  
                  Fără a aduce atingere altor dispoziții specifice ale Uniunii, în special dispozițiilor privind encefalopatiile spongiforme transmisibile și hormonii, certificatele de sănătate animală menționate la articolul 6 alineatul (1) litera (d) din Regulamentul (CE) nr. 853/2004, întocmite pentru importurile de gelatină și de materii prime necesare fabricării acesteia, sunt conforme cu modelele prezentate în partea A, respectiv partea B din apendicele II la prezenta anexă.
                  
                     CAPITOLUL III
                  
                  
                     COLAGEN
                  
                  Fără a aduce atingere altor dispoziții specifice ale Uniunii, în special dispozițiilor privind encefalopatiile spongiforme transmisibile și hormonii, certificatele de sănătate animală menționate la articolul 6 alineatul (1) litera (d) din Regulamentul (CE) nr. 853/2004, întocmite pentru importurile de colagen și de materii prime necesare fabricării acestuia, sunt conforme cu modelele prezentate în partea A, respectiv partea B din apendicele III la prezenta anexă.
                  
                     CAPITOLUL IV
                  
                  
                     PRODUSE PESCĂREȘTI
                  
                  Certificatul de sănătate animală menționat la articolul 6 alineatul (1) litera (d) din Regulamentul (CE) nr. 853/2004, întocmit pentru importurile de produse pescărești, este conform cu modelul prezentat în apendicele IV la prezenta anexă.
                  
                     CAPITOLUL V
                  
                  
                     MOLUȘTE BIVALVE VII
                  
                  Certificatul de sănătate animală menționat la articolul 6 alineatul (1) litera (d) din Regulamentul (CE) nr. 853/2004, întocmit pentru importurile de moluște bivalve vii, este conform cu modelul prezentat în apendicele V la prezenta anexă.
                  
                     CAPITOLUL VI
                  
                  
                     MIERE ȘI ALTE PRODUSE DE APICULTURĂ
                  
                  Certificatul de sănătate animală menționat la articolul 6 alineatul (1) litera (d) din Regulamentul (CE) nr. 853/2004, întocmit pentru importurile de miere și de alte produse de apicultură, este conform cu modelul prezentat în apendicele VI la prezenta anexă.
                  SECȚIUNEA II
                  
                     MODEL DE DOCUMENT CARE TREBUIE SĂ FIE SEMNAT DE CĂPITAN
                  
                  Documentul care trebuie să fie semnat de căpitan, care poate înlocui documentul solicitat în temeiul articolului 14 din Regulamentul (CE) nr. 854/2004 în cazul produselor pescărești congelate care sunt importate direct de pe o navă frigorifică, după cum se prevede la articolul 15 alineatul (3) din regulamentul respectiv, este conform cu modelul de document prezentat în apendicele VII la prezenta anexă.”
               
            
                  (2)
               
               
                  Se adaugă următorul apendice VII:
                  
                     „Apendicele VII la anexa VI
                     
                        MODEL DE DOCUMENT CARE TREBUIE SĂ FIE SEMNAT DE CĂPITAN, DE ÎNSOȚIRE A IMPORTURILOR ÎN CAZUL PRODUSELOR PESCĂREȘTI CONGELATE CARE SUNT IMPORTATE ÎN UNIUNEA EUROPEANĂ DIRECT DE PE O NAVĂ FRIGORIFICĂ